ระวังภัย
โดย...ชัตน์วรี shewarat@hotmail.com
30 มี.ค. 2559

โดย...ชัตน์วรี [email protected]
ศูนย์คุ้มครองผู้ใช้บริการทางการเงิน ธนาคารแห่งประเทศไทย (ธปท.) ฝากเตือนภัย...องค์หญิง ท่านชาย เซเลบ (กำมะลอ) มาหลอกให้ร่วมลงทุน จ่ายผลตอบแทนสูง แม้ว่าจะมีมุขเก่าๆ แต่เอามาเล่าใหม่ก็ยังมีหลายคนที่ตกเป็นเหยื่อและหลงเชื่อ มาดูกันว่าวิธีการหลอกที่หลงเชื่อตกหลุมให้ “ร่วมลงทุน” ให้โอนเงินให้ มีอะไรบ้าง
- สร้างเรื่อง ว่ามีการนำเงินก้อนใหญ่จากต่างประเทศมาลงทุนในไทย
- สร้างความน่าเชื่อถือ ชักชวนคนดังในสังคมไทยให้เข้าร่วมคณะ เพื่อเข้าพบเจ้าหน้าที่หรือยื่นหนังสือติดต่อหน่วยงานรัฐ
- สร้างภาพ ว่าเจ้าของเงินทุนเป็นบุคคลสำคัญเป็นเชื้อพระวงศ์ต่างประเทศ ร่ำรวย แต่งตัวดี มีรูปถ่ายที่บ่งบอกชีวิตชั้นสูงเลิศหรูอลังการ
- สร้างหลักฐาน เช่น ถ่ายรูปกับเจ้าหน้าที่รัฐ โชว์เลขหนังสือรับเอกสารไว้อ้าง เพื่อหลอกเหยื่อให้ร่วมลงทุน โดยบอกว่าโครงการอยู่ระหว่างการพิจารณาอนุญาตจากทางการ
ข้อแนะนำ ก่อนจะลงทุนหรือหลงเชื่อต้อง “เช็ก” ก่อน “เชื่อ” ที่สำคัญต้องไตร่ตรอง ตรวจสอบ และติดตาม